**DOM ZA STARIJE OSOBE DUBRAVA – ZAGREB**

**IZVJEŠĆE O RADU DOMA U 2022.**

1. **OSNOVNI PODACI O DOMU**

Dom za starije osobe Dubrava – Zagreb, Milovana Gavazzia 26, osnovan je Odlukom Skupštine grada Zagreba i počeo je s radom 1969. U Domu je smješten 131 korisnik i kapacitet je popunjen.

1. **UVJETI U POGLEDU PROSTORA, OPREME I DJELATNIKA**
2. ***Prostor***

Prostor Doma sastoji se od 1900 m2 stambenog prostora, 950 m2 prostora Odjela za zdravstvenu njegu i brigu o zdravlju i 1650 m2 ostalog prostora.

U 2022. izvršeni su sljedeći radovi:

* Izvršena je demontaža i montaža bojlera za zagrijavanje tople vode (zapremnine 2000 litara) u toplinskoj podstanici Doma
* Završeni su radu u Upravi Doma (nakon ugradnje vrata izvršeni su radovi zidanja siporeksom sa teranilom između ureda te gletanje i farbanje zidova)
* Ugrađeni su ventili za toplu i hladnu vodu u kompletnoj zgradi
* U krilu A preličene su sobe korisnika i hodnik u prizemlju, I katu i II katu
* Na hodniku u prizemlju (krilo A) kompletno su prebojana vrata i štokovi
* Zamijenjeni su vinil podovi na stacionarnom djelu Doma
* Svi strojevi i uređaji u prostoru Doma se redovno servisiraju i ispituju sukladno svim pozitivnim propisima

 ***b) Oprema***

Spavaonica je opremljena ležajem, noćnim ormarićem, noćnom svjetiljkom, stolom i stolcima, ormarom za odjeću i obuću za svakog korisnika s mogućnošću zaključavanja te hladnjakom.

U svim spavaonicama postavljeni su dojavni uređaji povezani sa sobom za dežurstva i dojavljivačima koje nose medicinske sestre/tehničar i njegovateljice. U sobama su instalirani i dojavljivači za slučaj požara i zajedničke antene.

Na Odjelu za zdravstvenu njegu i brigu o zdravlju spavaonice su opremljene ležajevima s električnim mehanizmom, antidekubitalnim madracima (prema potrebi), stolovima za serviranje obroka u krevetu, hvataljkama iznad kreveta te ostalim pomagalima prema zdravstvenoj potrebi korisnika.

Hol je opremljen stolovima, foteljama, TV prijamnikom, zavjesama i aparatom za kavu, a u dnevnim boravcima za korisnike od opreme imamo stolove, stolce, komode za TV prijamnike, pribor za društvene igre, zavjese i sl.

Radna terapija opremljena je stolovima, stolcima, mini kuhinjom, ormarima te različitim priborom i materijalima za obavljanje radne terapije.

Sanitarne prostorije opremljene su tuševima, WC školjkama, umivaonicima, sušilima za ruke i dozatorima za tekući sapun. Na Odjelu za zdravstvenu njegu i brigu o zdravlju kupaonice i sanitarni čvorovi prilagođeni su osobama s invaliditetom.

Skladišta su odvojena te se sastoje od suhog skladišta, tri komore - za meso, mlijeko i mliječne proizvode te za voće i povrće, kao i prostora za smještaj zamrzivača i kemijskog skladišta.

U prizemlju je uz glavnu kuhinju s termičkim blokom smještena i slastičarna te hladna kuhinja. Pripremnice mesa, ribe i povrća odvojene su od glavne kuhinje. Pranje bijelog suđa izdvojeno je od glavne kuhinje.

Prostor za pranje i glačanje rublja opremljen je s tri profesionalne perilice rublja, sušilicom rublja, profesionalnim glačalom na paru i valjkom za glačanje.

1. ***Radnici doma***

U 2022. u Domu je bilo zaposleno 76 radnika. Od toga je 68 radnika bilo zaposleno na neodređeno vrijeme i 8 radnika na određeno vrijeme.

U prosincu 2022. u Domu je zaposleno 75 radnika. Od toga je 68 radnika zaposleno na neodređeno vrijeme i 7 radnika na određeno vrijeme.

U Domu je zaposleno 66 žena (59 na neodređeno, 7 na određeno) i 9 muškaraca (9 na neodređeno, 0 na određeno).

U suradnji s Probacijskim uredom Zagreb i Prekršajnim sudom u Zagrebu tijekom 2022. rad za opće dobro u Domu Dubrava izvršavale su osobe kojima je izrečena navedena mjera.

1. **UNUTARNJI USTROJ DOMA**
2. ***Ustrojbene jedinice, službe, odjeli i dr.***

Dom svoj rad organizira po funkcionalnim cjelinama – odjelima, koji čine jedinstvenu radnu cjelinu i to:

**Odjel socijalnog rada i izvaninstitucijskih usluga**

Odjel brine oko smještaja i života korisnika u Domu. Organizira prijam i otpust korisnika, kontaktira s rodbinom korisnika te socijalnim, zdravstvenim i drugim ustanovama. U sklopu ovog odjela provode se programi skrbi za starije osobe koje borave u prostoru Doma te za starije koji žive u svojim kućama ili stanovima.

Stručna suratkinja terapeutkinja provodi individualni i grupni rad te organizira kulturno-zabavne aktivnosti u Domu.

**Odjel zdravstvene njege i brige o zdravlju**

Odjel obavlja poslove programa njege i zdravstvene zaštite korisnika. U sklopu ovog odjela djeluju i dva fizioterapeuta koji provode grupnu, individualnu fizioterapiju i elektroterapiju s korisnicima radi održavanja njihovog zdravstvenog stanja.

**Odjel pomoćno tehničkih poslova**

Ovaj odjel obavlja poslove vezane za održavanje reda i čistoće ustanove i korisnika. Prati zakonske i podzakonske propise o održavanju higijene zgrade. Zadaća ovog odjela su poslovi otklanjanja kvarova te popravaka na zgradi, svim instalacijama, strojevima i namještaju doma.

**Odjel prehrane**

Ovaj odjel obavlja poslove vezane za organizaciju prehrane korisnika Doma i Gerontološkog centra. Obavlja poslove pripreme i podjele hrane te toplih i hladnih pića i napitaka. Prati zakonske i podzakonske propise o prehrani.

Računovodstveno - financijski i kadrovski poslovi organiziraju se bez ustrojavanja odjela i pod neposrednim su rukovođenjem ravnateljice, a obavljaju računovodstvene, kadrovske i administrativne poslove.

**Tijela upravljanja i rukovođenja Domom su:**

1. Upravno vijeće upravlja poslovanjem Doma

2. Ravnateljica predstavlja i zastupa Dom, vodi njegovo poslovanje i odgovorna je za zakonitost rada

3. Stručno vijeće Doma odlučuje o stručnim pitanjima njege te socijalne i zdravstvene skrbi starijih osoba. Stručno vijeće čine svi stručni djelatnici Doma

1. ***Izvaninstitucijska djelatnost Doma i Program podrške u lokalnoj zajednici Gerontološki centar Dubrava***

Aktivnosti i programi podrške u lokalnoj zajednici „Gerontološki centar Doma za starije osobe Dubrava – Zagreb“ kao i izvaninstitucijska djelatnost Doma prvenstveno su namijenjeni starijim osobama koje nisu uključene u sustav institucijskog zbrinjavanja. Glavni cilj koji želimo postići je zadržati starije osobe što je duže moguće u njihovom domu omogućujući im pritom socijalnu uključenost te poboljšanje životnih sadržaja što izravno utječe na kvalitetu života. Kako bi taj cilj ostvarili, nastojimo biti poveznica između naših starijih sugrađana i njihove lokalne zajednice. Osiguravajući dostupnost, raznolikost i učinkovitost mnogobrojnih socijalnih usluga i servisa na području Gradske četvrti Gornja Dubrava i Gradske četvrti Donja Dubrava doprinosimo aktivnom, zdravom i produktivnom starenju naših korisnika.

**Vanjska prehrana**

Prehrana se za vanjske korisnike organizira iz Doma za starije osobe Dubrava na sljedeće načine:

* + odnošenjem obroka od strane samih korisnika
	+ dostava obroka u stan korisnika.

Korisnici vanjske prehrane konzumirali su obroke pripremljene prema normativima i standardima utvrđenim za korisnike na stalnom smještaju. Ako je zbog zdravstvenih razloga postojala potreba, omogućeno je konzumiranje dijetalnog obroka.

Nepokretnima i teže pokretnima osigurana je dostava obroka u njihov dom. Dostavu osigurava tvrtka INGOP d.o.o., koja vrši dostavu obroka korisnicima kojima je dostava osigurana rješenjem Centra za socijalnu skrb te onima koji sami plaćaju uslugu vanjske prehrane.

Dostavu obroka korisnicima kojima je pravo priznato rješenjem Gradskog ureda za socijalnu zaštitu i osobe s invaliditetom vrši Ustanova Dobri dom Grada Zagreba.

**Broj korisnika vanjske prehrane tijekom 2022. prema načinu distribucije obroka:**

|  |  |  |
| --- | --- | --- |
|  | ***PREHRANA*** | ***BROJ KORISNIKA*** |
| 1. | ODNOŠENJE OBROKA OD STRANE SAMIH KORISNIKA | 30 |
| 2. | DOSTAVA OBROKA U STAN KORISNIKA - PRIVATNI KORISNICI | 107 |
| 3. | DOSTAVA OBROKA U STAN KORISNIKA - RJEŠENJE CZSS | 52 |
| 4. | DOSTAVA OBROKA U STAN KORISNIKA - RJEŠENJE GRADSKOG UREDA ZA SOCIJALNU ZAŠTITU I OSOBE S INVALIDITETOM | 78 |
|  |  **UKUPNO:** | **267** |

**Korisnici vanjske prehrane 31.12.2022.:**

|  |  |  |
| --- | --- | --- |
|  | ***PREHRANA*** | ***BROJ KORISNIKA*** |
| 1. | ODNOŠENJE OBROKA OD STRANE SAMIH KORISNIKA | 19 |
| 2. | DOSTAVA OBROKA U STAN KORISNIKA - PRIVATNI KORISNICI | 87 |
| 3. | DOSTAVA OBROKA U STAN KORISNIKA - RJEŠENJE CZSS | 40 |
| 4. | DOSTAVA OBROKA U STAN KORISNIKA - RJEŠENJE GRADSKOG UREDA ZA SOCIJALNU ZAŠTITU I OSOBE S INVALIDITETOM | 65 |
|  |  **UKUPNO:** | **211** |

### Korisnicima vanjske prehrane u 2022. izdano je ukupno **67 928 obroka**.

Socijalni radnici vodili su evidenciju o broju korisnika vanjske prehrane i o tome obavještavali voditeljicu Odjela prehrane i pomoćno-tehničkih poslova.

Kontakti s korisnicima koji dolaze u restoran ili sami odnose obroke su svakodnevni, a s korisnicima kojima se obrok dostavlja u kuću kontakt se ostvaruje telefonskim putem te po potrebi terenskim izvidom. Prilikom terenskih izvida, s korisnicima vanjske prehrane ispunjene su osobne kartice, uzete socijalne anamneze te je prikupljena propisana dokumentacija (preslika osobne iskaznice, odreska od mirovine te medicinska dokumentacija iz koje je vidljivo zdravstveno stanje korisnika).

Temeljem uvida u zahtjev i priloženu dokumentaciju, te socijalnu anamnezu po izvršenom terenskom izvidu, zahtjeve za vanjsku prehranu odobrava Stručni tim Doma u sastavu:

* voditeljica Odjela socijalnog rada i izvaninstitucijskih usluga
* voditeljica Odjela prehrane i pomoćno-tehničkih poslova
* socijalni radnik za pomoć u kući i druge programe podrške u lokalnoj sredini

Od siječnja 2022. održano je 24 sastanaka Stručnog tima za odobrenje organizirane prehrane.

Tijekom 2022. predano je ukupno 69 zahtjeva za vanjsku prehranu, od toga 61 zahtjev korisnika koji sami plaćaju dostavu obroka te 8 zahtjeva za pomoć u kući u vidu dostave obroka (pravo priznato rješenjem Gradskog ureda za socijalnu zaštitu i osobe s invaliditetom). Rješenjem Centra za socijalnu skrb Zagreb 8 novih korisnika ostvarilo je pravo na uslugu skrbi u obitelji i lokalnoj zajednici-pomoć u kući organiziranjem prehrane.

Socijalni radnik vodio je potrebnu evidenciju i dokumentaciju za korisnike vanjske prehrane: upisnik zahtjeva, osobni list i listu aktivnosti za svakog korisnika, knjigu terena.

Redovito su se ažurirali podaci u aplikativnom sustavu DOGMA.

**Pomoć u kući**

Temeljem rješenja Gradskog ureda za socijalnu zaštitu, zdravstvo, branitelje i osobe s invaliditetom od siječnja 2022. **8 korisnika** ostvarili su pravo na pomoć u kući (usluge njegovateljice), **39 korisnika** (od toga 5 novih korisnika) pravo na uslugu njegovateljice i dostavu obroka te **39 korisnika** (od toga 7 novih korisnika) pravo na pomoć u kući u vidu dostave gotovog obroka.

Tijekom 2022. **12 korisnika** privatno su plaćali uslugu pomoći u kući - pomoć njegovateljice. Rješenjem Centra za socijalnu skrb Zagreb **16 korisnika** ostvarilo je pravo na uslugu skrbi u obitelji i lokalnoj zajednici-pomoć njegovateljice. Putem projekta Gerontološkog centra Doma za starije osobe Dubrava-Zagreb **8 korisnika** ostvarilo je pravo na pomoć u kući-pomoć gerontodomaćice.

Njegovateljice su obavljale poslove čišćenja, pospremanja, nabavke namirnica, pripreme obroka, peglanja, pranja rublja, pratile su korisnike pri obavljanju liječničkih pregleda, odlazile u ljekarnu, pomagale im u održavanju osobne higijene i sl. Krajem mjeseca dostavljale su mjesečna izvješća o obavljenim uslugama u tekućem mjesecu. Svakodnevno su vodile dnevnik rada pruženih usluga. Njegovateljice se usmjeravaju da u svom radu njeguju individualni pristup svakom korisniku, vodeći računa o njegovim potrebama i zdravstvenom stanju.

Socijalni radnici su redovito mjesečno obilazili korisnike pomoći u kući te je po potrebi kontaktirali s članovima njihovih obitelji, Centrom za socijalnu skrb, zdravstvenim ustanovama te su vodili potrebnu evidenciju i dokumentaciju za korisnike pomoći u kući: upisnik zahtjeva, upisnik korisnika, osobni list i listu aktivnosti za svakog korisnika, knjigu terena. Također, redovito je ažurirala podatke u aplikativnom sustavu DOGMA.

Medicinska sestra za pomoć u kući i druge programe podrške u lokalnoj sredini korisnicima pomoći u kući redovito je mjerila krvni tlak i vrijednost glukoze u krvi.

**Prikaz pomoći u kući odobrene temeljem rješenja Gradskog ureda za socijalnu zaštitu, zdravstvo, branitelje i osobe s invaliditetom Grada Zagreba tijekom 2022.:**

|  |  |  |
| --- | --- | --- |
|  | ***POMOĆ U KUĆI*** | ***BROJ KORISNIKA*** |
| 1. | POMOĆ NJEGOVATELJICE | 8 |
| 2. | DOSTAVA GOTOVOG OBROKA | 39 |
| 3. | POMOĆ NJEGOVATELJICE + DOSTAVA GOTOVOG OBROKA | 39 |
|  |  **UKUPNO:** | **86** |

Tijekom 2022. njegovateljice su pružile **5289 sati** pomoći u kući korisnicima kojima je to pravo priznato temeljem Rješenja Gradskog ureda za socijalnu zaštitu, zdravstvo, branitelje i osobe s invaliditetom.

**Korisnici pomoći u kući (rješenje Gradskog ureda za socijalnu zaštitu, zdravstvo, branitelje i osobe s invaliditetom) na 31.12.2022.:**

|  |  |  |
| --- | --- | --- |
|  | ***POMOĆ U KUĆI*** | ***BROJ KORISNIKA*** |
| 1. | POMOĆ NJEGOVATELJICE | 8 |
| 2. | DOSTAVA GOTOVOG OBROKA | 34 |
| 3. | DOSTAVA GOTOVOG OBROKA + POMOĆ NJEGOVATELJICE | 31 |
|  |  **UKUPNO:** | **73** |

**Prikaz pomoći u kući odobrene rješenjem Centra za socijalnu skrb Zagreb tijekom 2022.:**

|  |  |  |  |
| --- | --- | --- | --- |
|  | ***POMOĆ U KUĆI*** | ***BROJ KORISNIKA*** | ***BROJ SATI******POMOĆI U KUĆI*** |
| 1. | POMOĆ NJEGOVATELJICE | 16 | 1563 |

Na 31.12.2022. 14 korisnika ostvaruje prvo na pomoć u kući – pomoć njegovateljice priznato rješenjem Centra za socijalnu skrb Zagreb.

**Prikaz pomoći u kući odobrene putem Programa podrške u lokalnoj zajednici Gerontološkog centra Dubrava tijekom 2022.:**

|  |  |  |  |
| --- | --- | --- | --- |
|  | ***POMOĆ U KUĆI*** | ***BROJ KORISNIKA*** | ***BROJ SATI******POMOĆI U KUĆI*** |
| 1. | POMOĆ GERONTODOMAĆICE | 8 | 807 |

Na 31.12.2022. pravo na pomoć u kući putem Programa podrške u lokalnoj zajednici Gerontološki centar Dubrava ostvaruje 8 korisnika.

Korisnicima koji ne ispunjavaju kriterije za besplatno pravo na pomoć u kući putem rješenja Gradskog ureda za socijalnu zaštitu, zdravstvo, branitelje i osobe s invaliditetom niti putem projekta Gerontološkog centra Doma za starije osobe Dubrava-Zagreb, omogućeno je da to pravo ostvare plaćajući sami uslugu pomoći u kući.

**Privatni korisnici pomoći u kući tijekom 2022.:**

|  |  |  |  |
| --- | --- | --- | --- |
|  | ***POMOĆ U KUĆI*** | ***BROJ KORISNIKA*** | ***BROJ SATI******POMOĆI U KUĆI*** |
| 1. | POMOĆ NJEGOVATELJICE | 12 | 1127,5 |

Na 31.12.2022. 7 korisnika sami plaćaju uslugu pomoć u kući.

U 2022. ukupno je pruženo **8.786,5** **sati pomoći u kući**.

Radi provođenja što kvalitetnije i učinkovitije usluge pomoći u kući redovito smo kontaktirali s patronažnim sestrama iz Doma zdravlja Zagreb-Istok, Centrom za socijalnu skrb Zagreb, socijalnom radnicom iz KB Dubrava, Caritasom Zagrebačke nadbiskupije, Mjesnim odborima Gradske četvrti Gornja i Donja Dubrava, nevladinim organizacijama.

**Sportsko-rekreativne i kulturno-zabavne aktivnosti**

U cilju očuvanja zdravlja i organizacije slobodnog vremena naših korisnika u 2022. organizirala se rekreacija koja uključuje vježbe za bolju pokretljivost i kondiciju osoba starije životne dobi. Sportsko-rekreativne aktivnosti redovito su se održavale tijekom 2022. i odrađeno je 623 sati rekreativnog vježbanja u čemu je sudjelovalo 54 korisnika.

Sportsko-rekreativne aktivnosti organizirali smo u pet Mjesnih odbora na području Gradske četvrti Gornja i Donja Dubrava, pod stručnim vodstvom fizioterapeuta za programe podrške u lokalnoj zajednici:

* + **MJESNI ODBOR POLJANICE**, Av. Dubrava 203
* **MJESNI ODBOR IVAN NAŽURANIĆ,** Vrpoljska 10
* **MJESNI ODBOR GORNJA DUBRAVA,** Dravska 4
* **MJESNI ODBOR NOVI RETKOVEC,** Breza 26
* **MJESNI ODBOR NOVOSELEC**, Novoselečki put 181

**Plesne radionice** pod stručnim vodstvom instruktorice plesa redovito su se održavale od tijekom 2022. U plesnim radionicama sudjelovala su 42 korisnika te je odrađeno 255 sati.

Plesni program prilagođen je osobama starije životne dobi te se mogu priključiti svi, bez obzira na predznanje. Osim standardnih, društvenih te latino-američkih plesova, svake godine uvježbavaju se nove plesne forme i koreografije, uvažavajući pritom želje i interes korisnika.

Plesna škola održavala se u MO Poljanice.

Program rada kulturno-zabavnih aktivnosti provodio se kroz **zborno pjevanje**, dva puta tjedno, utorkom i četvrtkom od 11,30 do 13,00 sati u MO Poljanice, Av. Dubrava 203. Tijekom 2022. zbor Jeka brojio je **8** članova i odrađeno je 77 sati pjevačkih proba. Tijekom godine održavale su se **keramička radionica i prigodne kreativne radionice**.

Naši korisnici tijekom 2022. sudjelovali su na sljedećim manifestacijama:

* 15. Svjetski dan plesa i Europski dan solidarnosti među generacijama, 29.04.2022.
* Natjecanju u pjevanju u Domu za starije osobe Dubrava - nastup plesne grupe Dubrava, 04.05.2022.
* Natjecanje u boćanju u Domu za starije osobe Sveta Ana, 03.06.2022.
* Međudomski turnir u stolnom tenisu u Domu za starije osobe Sveti Josip, 28.06.2022.
* Obilježavanje Međunarodnog dana starijih osoba - nastup rekreativne grupe Dubrava te plesne skupine Dubrava na 19. Gerontološkom tulumu, 30.09.2022.
* Kiflijada u Domu za starije osobe Dubrava - nastup zbora "Jeka", 23.11.2022.
* "Uradi sam pod trešnjevačkim kišobranom" u Domu za starije osobe Trešnjevka, 24.11.2022.
* Adventski bal – natjecanje plesnih parova u bečkom valceru u Domu za starije osobe Trnje, 01.12.2022.
* Advent u Dubravi – nastup plesne skupine Dubrava te zbora „Jeka“, 02.12.2022.
* Sudjelovanje na Filmskom festivalu „Medveščak“, 06.12.2022.

Za naše korisnike tijekom 2022. organizirali smo:

* Prikupljanje novčanih sredstava za kupnju drva za ogrjev osobama lošijeg imovinskog statusa; organizacija volontera (23.02.2022.)
* Preventivni zdravstveni program - mjerenje RR/GUK organiziran u MO Poljanice, Dubrava 203 (25.04.2022.)
* Organiziran humanitarni buvljak; kupovina i podjela paketa hrane i higijenskih potrepština osobama lošijeg imovinskog statusa (13. i 14.06.2022.)
* Obilježavanje Europskog tjedna mobilnosti - korisnici Gerontološkog centra u pratnji fizioterapeuta vježbali su i šetali Parkom Maksimir (19.09.2022.)
* Preventivno mjerenje RR/GUK u sklopu obilježavanja Međunarodnog dana starijih osoba (30.09.2022.)
* Preventivni zdravstveni program - mjerenje RR/GUK organiziran u MO Gornja Dubrava, Dravska 4 (11.10.2022.)
* Preventivni zdravstveni program - mjerenje RR/GUK organiziran u MO Ivan Mažuranić, Vrpoljska 10 (13.10.2022.)
* Preventivni zdravstveni program - mjerenje RR/GUK organiziran u MO Novoselec, Novoselečki put 181 (14.11.2022.)

**Posudionica ortopedskih pomagala**

Starijim osobama Grada Zagreba omogućili smo posudbu ortopedskih pomagala i nužne opreme (invalidskih kolica, hodalica, štaka, štapova, toaletnih stolica i povišenja, podložaka za hranjenje, stolića za krevet, bolesničkih kreveta itd.).

Temeljem uvida u zahtjev i priloženu dokumentaciju te uvidom u socijalnu anamnezu, zahtjeve za ortopedska pomagala odobrava Stručni tim Doma u sastavu:

* voditeljica Odjela zdravstvene njege i brige o zdravlju
* socijalna radnica za pomoć u kući i druge programe podrške u lokalnoj sredini
* fizioterapeut za pomoć u kući i druge programe podrške u lokalnoj sredini

Od siječnja 2022. posuđeno je **65** ortopedskih pomagala.

Socijalna radnica vodila je propisanu dokumentaciju i evidenciju korisnika koji koriste posuđena ortopedska pomagala, a fizioterapeut za programe podrške u lokalnoj zajednici i medicinska sestra zaposlena na poslovima pomoći u kući i drugim programima podrške u lokalnoj sredini jednom godišnje obišli su korisnike koji koriste posuđena ortopedska pomagala.

Radi što boljeg informiranja građana o posudionici ortopedskih pomagala, podijeljeni su informativni letci (liječnicima obiteljske medicine, patronažnoj službi i sl.) na području Gradske četvrti Gornja i Donja Dubrava.

**Informiranje**

Tijekom 2022. svakodnevno smo informirali osobe starije životne dobi o pravima koja im pripadaju te o načinima ostvarivanja i zaštite tih prava na svim razinama (lokalnim, nacionalnim i globalnim).

Kako bi informacije dospjele do što većeg broja naših sugrađana, izrađivali smo letke, plakate i brošure te smo ih strateški podijelili po svim bitnim mjestima okupljanja osoba starije životne dobi (ljekarne, domovi zdravlja, mjesni odbori, trgovački lanci, autobusne stanice) na području Gradske četvrti Gornja i Donja Dubrava. Također, redovito smo ažurirali informacije na web-stranici Doma za starije osobe Dubrava – Zagreb.

**4. BROJ I STRUKTURA KORISNIKA**

U 2022. smještajni kapacitet Doma bio je 131 korisnik. Tijekom 2022. na Odjelu zdravstvene njege i brige o zdravlju bila su smještena 84 korisnika, dok je 59 korisnika bilo smješteno na stambenom dijelu.

**Financiranje opskrbnine na dan 31.12.2022.:**

* za 4 korisnika cjelokupan iznos smještaja plaćalo je Ministarstvo za demografiju, obitelj, mlade i socijalnu politiku
* za 14 korisnika uz njihovu mirovinu, razliku je nadoplaćivalo Ministarstvo za demografiju, obitelj, mlade i socijalnu politiku
* za 6 korisnika uz njihovu mirovinu, razliku je nadoplaćivalo Ministarstvo za demografiju, obitelj, mlade i socijalnu politiku te ostali obveznici uzdržavanja
* 2 korisnika kojima je usluga smještaja priznata rješenjem Ministarstva za demografiju, obitelj, mlade i socijalnu politiku u cijelosti su sami plaćali iznos smještaja
* 34 korisnika je samostalno plaćalo cijenu usluge smještaja
* za 55 korisnika uz mirovinu, razliku u cijeni smještaja nadoplaćivala su djeca, odnosno skrbnici
* za 6 korisnika cjelokupan iznos cijene smještaja plaćali su skrbnici

**5. OPSEG I KVALITETA USLUGA**

1. ***Rad socijalne radnice***

Tijekom 2022. smještajni kapacitet Odjela zdravstvene njege i brige o zdravlju bio je popunjen i zainteresiranost kandidata za smještaj na Odjelu bila je izrazito velika. Smještajni kapacitet na stambenom Odjelu tijekom 2022. nije bio popunjen zbog opsežnih građevinskih radova, uslijed kojih smo smještenim korisnicima trebali osigurati privremeni zamjenski smještaj tijekom trajanja radova u njihovim sobama. Na dan 31.12.2022. imali smo 121 smještenog korisnika.

Nakon potresa u Petrinji krajem 2020. i nužnosti privremenog smještaja u kriznim situacijama kada smo smjestili 12 osoba, tijekom 2022. jednom korisniku osiguran je povratak te je smješten u Lječilište Topusko, Topusko, gdje su privremeno smješteni korisnica iz Doma za starije osobe Glina.

Svakodnevno, telefonskim razgovorom ili dolaskom u ustanovu građani su se interesirali i informirali o smještaju te su dobivali upute i sve potrebne informacije vezano za smještaj.

U 2022. zaprimljeno je 377 zamolbi za smještaj, što je 181 zamolbi više u odnosu na 2021. Od zaprimljenih zamolbi, njih 38 ima pravo prioritetnog smještaja (rješenja Centra za socijalnu skrb i rješenja Ministarstva hrvatskih branitelja). Ukupan broj zamolbi na dan 31.12.2021. iznosi 1 617.

Tijekom 2022. preminulo je 20 korisnika. Jedan korisnik premješten je u drugu ustanovu (povratnik iz potresom pogođenog područja), a smješteno je 13 novih korisnik.

Komisija za prijem i otpust korisnika u 2022. održana je 4 puta. Riješeno je 13 zamolbi za smještaj. Na Komisiji je uvijek bio prisutan potreban broj članova za donošenje odluke o prijemu i uredno se vodio zapisnik. Svaki puta sastavljale su se dvije liste čekanja: prema osobnim zamolbama i prema rješenjima Centara za socijalnu skrb.

S novoprimljenim korisnicima tijekom adaptacijskog perioda potrebno je najviše individualnog rada i razgovora te je socijalna radnica svakodnevno obilazila nove korisnike. Isto tako, gotovo svakodnevno vodila je razgovore vezano za poštivanje kućnog reda, rješavala različite međusobne pritužbe korisnika, osobne probleme, vodila svakodnevne razgovore i obilazila korisnike kako na stambenom dijelu tako i na Odjelu zdravstvene njege i brige o zdravlju. S obzirom na građevinske radove u domu tijekom 2022., socijalna radnica u dogovoru s ostalim stručnim radnicima Doma organizirala je privremene premještaje korisnika u druge sobe, o istome obavještavala članove obitelji. Zbog radova trebalo je osigurati privremeni premještaj za 62 korisnika Doma.

Radi epidemiološke situacije, u 2022. organizirani su sastanci s korisnicima, za vrijeme dobivanja obroka u restoranu Doma. S korisnicima smo svakodnevno komunicirali najviše individualno ili u manjim grupama na hodnicima, zajedničkim prostorima Doma, poštujući epidemiološke mjere nošenja maski i održavanja fizičke distance. Na taj su način korisnici dobivali sve potrebne informacije i obavještavalo ih se o aktualnostima, novostima.

Tijekom godine vodile su se uredno sve knjige i potrebna dokumentacija za korisnike:

* upisi u matičnu knjigu korisnika kao i pomoćnu matičnu knjigu
* socijalne anamneze korisnika
* briga oko produljenja dopunskog zdravstvenog osiguranja na teret državnog proračuna
* mjesečni plan rada
* dnevnik rada
* knjiga upisa zaprimljenih zahtjeva
* upisivanje u računalni program DOGMA (novih zamolbi, zapisnika o provedenim aktivnostima za svog korisnika doma i kandidata za smještaj, svakodnevno ažuriranje podataka).

Socijalna radnica redovno je kontaktirala s obitelji korisnika radi dogovora i rješavanja aktualnih stvari za korisnike (npr. pratnja u bolnicu na preglede, preseljenje na Odjel zdravstvene njege i brige o zdravlju, donošenje potrebnih stvari korisnicima i sl). Korisnicima su omogućeni kontakti i videopozivi s članovima obitelji.

Svakodnevna briga oko korisnika i niz novonastalih situacija iziskivala je gotovo svakodnevni sastanak voditeljice Odjela zdravstvene njege i brige o zdravlju, voditeljice Odjela prehrane, voditeljice Odjela pomoćno-tehničkih poslova i socijalne radnice. Zajedničkim radom i idejama rješavali su se problemi vezani za korisnike na naše i njihovo zadovoljstvo.

Sastanci Stručnog vijeća na kojima su bili prisutni svi stručni radnici Doma održani su tijekom 2022. 4 puta. Uredno se vodio zapisnik. Teme koje su se protezale kroz sastanke Stručnog vijeća tijekom godine:

* Plan rada i Izvještaj o radu
* ocjenjivanje stručnih radnika Doma prema Pravilniku o razini, odgovarajućem zvanju, uvjetima i načinu napredovanja stručnih radnika u djelatnosti socijalne skrbi
* organizacija poslova po Odjelima
* planiranje i organizacija manifestacija u Domu.
1. ***Rad stručne suradnice – terapeutkinje***

Tijekom 2022. godine radno-okupacijske aktivnosti odvijale su se kroz:

1. individualne aktivnosti
2. grupne aktivnosti
3. intenzivni individualni psihosocijalni rad s korisnicima
4. psihosocijalni rad u kriznim situacijama

**Individualne aktivnosti**

Individualne aktivnosti odnose se na individualni rad i pristup stručne suratkinje terapeutkinje korisnicima na Odjelu za zdravstvenu njegu i brigu o zdravlju te na stambenom dijelu koji zbog zdravstvenog stanja nisu u mogućnosti sudjelovati u grupnim aktivnostima ili nemaju interesa za rad u grupi.

Određeni broj korisnika posuđivao je knjige iz knjižnice Doma, i bavio se izradom ručnog rada u svojoj sobi.

Obzirom na specifičnu epidemiološku situaciju koja nas je pratila cijele godine, obvezu korištenja zaštitnih maski te na želju da se povoljna epidemiološka situacija u Domu održi, individualne aktivnosti održavale su se i provodile tijekom cijele godine u skladu s navedenim mjerama koje su za sve nas postale dio svakodnevnice.

Stručna suratkinja terapeutkinja, kao i ostale kolege/kolegice iz Odjela socijalnog rada i izvaninstitucijskih usluga, intenzivirali su individualne razgovore radi potrebe korisnika da verbaliziraju poteškoće koje su proizašle iz stresnih situacija koje smo svi proživjeli: pandemije i potresa.

Posjete korisnicima bile su tijekom godine dozvoljene, a korisnici su bili zadovoljni što mogu viđati svoje najmilije.

**Grupne aktivnosti**

U 2022. počeli smo ponovo provoditi grupne aktivnosti korisnika, najčešće planirajući iste tijekom toplijih dana i vani, u parku Doma, a isto tako, lagano smo krenuli i sa grupnim aktivnostima u našem i u drugim zagrebačkim domovima. Tako je 2022. ponovo, nakon dvije pandemijske godine stanke, Domom prošla fašnička povorka.

Prvo zajedničko druženje izvan našeg Doma bila je Kreativna korizma u Domu za starije osobe Sveti Josip za koju su korisnice pripremile mini pisanice od suhog voća čiji je recept objavljen u prigodnoj kuharici.

Ponovo su krenule i redovite vizite Klaunovadoktora po sobama korisnika.

U suradnji s Vijećem gradske četvrti Gornja Dubrava, u travnju smo sudjelovali na uskršnjem humanitarnom sajmu „Uskrs u Dubravi“ i na likovnoj koloniji „Srcem za Ukrajinu“ održanoj u Agronomskoj školi Zagreb, a u prosincu na manifestaciji Adventski bal održanoj u Kulturnom centru Dubrava.

Povodom Uskrsa i Božića naše korisnike darivale su predstavnice Gradskog ureda za socijalnu zaštitu, branitelje, zdravstvo i osobe s invaliditetom i Zajednice žena Katarina Zrinski.

2022. održano je 24. Natjecanje u pjevanju na kojem su prigodno održali nastup članovi Plesne grupe Dubrava, našeg Gerontološkog centra.

20 korisnika u dvije je grupe sudjelovalo u projektu Matice umirovljenika Trnje „Tko se boji godina još“ tijekom kojeg su se upoznali telefoniranjem preko tableta što ih je oduševilo. Također smo kroz čitav niz predavanja, tribina, radionica, završno sa okruglim stolom, sudjelovali u EU projektu Udruge hrvatskih ratnih veterana Zagreba „Zdravi i aktivni u mirovini – ZAMIR“.

Osobito smo se veselili našim malim prijateljima iz Vugrovca s kojima smo i ove godine uz brojne zajedničke aktivnosti i puno emocija proslavili Dan djedova i baka i dan starijih osoba u srpnju.

Nakon mirnijeg ljeta, uslijedile su jesenske aktivnosti. Europski tjedan mobilnosti obilježili smo zajedničkom akcijom i druženjem s predstavnicima VGČ Gornja Dubrava i OŠ Granešina koji su došli prošetati s našim korisnicima, osobito onima nepokretnima ili teže pokretnima.

Na već tradicionalnom Gerontološkom tulumu bili smo „retro“ pa smo se štandom vratili u vrijeme naših baka i djedova, što je privuklo osobitu pažnju, čak i gradonačelnika.

Sa studentima SKAC-a, korisnici su se također već tradicionalno družili u akciji „72 sata bez kompromisa“.

3. Kiflijada održana je 23.11.2022. u našem domu, a sudjelovali su svi zagrebački domovi i Dom kuća svetog Franje iz Odre. Uz kulturno-zabavni program i stručni ocjenjivački žiri, najbolje kiflice ove godine bile su upravo naše kiflice.

Domijada keramike, Uradi sam pod trešnejvačkim kišobranom i Adventski bal bile su aktivnosti u drugim zagrebačkim domovima na kojima su sudjelovali domski korisnici i korisnici GC-a. Na manifestaciji Adventski bal održanoj u Domu za starije osobe Trnje, članovi Plesne grupe Dubrava, našeg GC-a imali su najbolju plesnu točku i osvojili su 1. mjesto.

U projektu Dijane Bolanče „Hvala ti za to“, sudjelovala je grupa od 5 korisnica. Kao finale projekta izvele su emotivnu predstavu koja nas je sve dirnula te je dogovorena i buduća suradnja.

Svete Mise i Ispovijed održavane su uoči blagdana, a u suradnji sa župnikom naše župe, Svetog Ivana XXIII pape, Kristom Brkićem i velečasnim Kristijanom Tušekom.

Kreativne radionice održavale su se uz pridržavanje epidemioloških mjera i u manjim grupama. Izrađivali smo prigodne poklone i ukrase do početka radova u Domu kada smo krenuli s preseljenjima korisnika i zajedničkih prostorija. Osobito se radilo na motivaciji novih korisnika kako bi se uključili u aktivnosti prema vlastitim afinitetima.

**Kulturno-zabavne aktivnosti**

Popuštanjem epidemioloških mjera, o drugoj polovici godine intenzivirali smo i kulturno-zabavne aktivnosti uz nastupe KUD-a „Oporovec“ sa kojima smo proslavili Martinje i KUD-a „Dubrava“ uoči Božića.

Surađivali smo i s medijima te je tako u našem Domu snimljeno nekoliko priloga Dnevnik HTV-a, NOVE TV i RTL-a vezano uz epidemiološku situaciju te štednju energenata vezano uz poskupljenje cijena istih..

 Stručna suratkinja terapeutkinja sudjelovala je u radu Komisije za prijem i otpust korisnika, na redovitim sastancima s korisnicima, stručnim kolegijima i sastancima Stručnog vijeća.

Redovito je tijekom godine ažurirala web stranicu Doma.

Redovito je vodila propisane evidencije i obrasce: individualni plan korisnika, lista praćenja sudjelovanja korisnika u radno-okupacijskim aktivnostima, mjesečni plan rada, tjedni raspored aktivnosti i dnevnik rada.

1. ***Usluge stanovanja***

Na poslovima održavanja higijene stambenog dijela i stacionara, ureda i ostalih zajedničkih prostorija u Domu je zaposleno šest čistačica i dodatna ispomoć jedne čistačice zbog zamjene za duže bolovanje, koje su radile prema unaprijed utvrđenom rasporedu*.* Rad čistačicanajčešće se odvijao u jednoj smjeni.

Svakodnevno su se čistile sanitarije, holovi, hodnici, stepenište i lift. Usluga čišćenja za korisnike prvog i drugog stupnja vršila se jedanput tjedno, a za korisnike trećeg stupnja svakodnevno. Temeljito čišćenje provodilo se prema evidenciji temeljnoga čišćenja sanitarija koja obuhvaća tjedno čišćenje prozora, rasvjetnih tijela, WC školjki. Radijatori, prozori, lampe i zavjese čistili su se dva puta godišnje. Vršila se pojačana dezinfekcija sukladno preporukama i uputama HZJZ-a, o čemu se vodila i dodatna evidencija.

Na stambenom dijelu, posteljno rublje mijenjalo se svakih četrnaest dana, dok su se ručnici prali svaki tjedan. Privatno rublje korisnika prikupljalo se utorkom, srijedom i četvrtkom uz izdavanje liste s popisom prikupljenog rublja te se vraćalo oprano i izglačano sljedeći tjedan istim redoslijedom.

Tijekom prošle godine, u praonici rublja radile su dvije PK pralje u prvoj smjeni na održavanju posteljnog i privatnog rublja te radne odjeće zaposlenika Doma. Prema unaprijed utvrđenom rasporedu, pralje su također radile subotom i blagdanima. Sa stacionara je svakodnevno dolazilo posteljno i privatno rublje koje se razvrstavalo, pralo i dezinficiralo. Čisto se rublje predavalo njegovateljicama koje su ga odvozile na stacionar i dijelile korisnicima.

Novo posteljno rublje, jastuci, deke i madraci izdavani su prema potrebi.

# **Usluge prehrane**

U kuhinji je u 2022. bilo zaposleno trinaest radnika: četiri kuhara/ice, tri.kuhara/ice za pomoć u kući i druge programe podrške u lokalnoj sredini, tri pomoćne radnice u kuhinji i tri pomoćne radnice za pomoć u kući i druge programe podrške u lokalnoj sredini. Rad je bio organiziran u dvije smjene, prva smjena od 6.00 do 14.00 sati, a druga od 12.00 do 20.00 sati. U prijepodnevnoj smjeni radili su kuhar i pomoćna radnica u kuhinji. Zbog pripreme vanjskih obroka i ručka za korisnike Doma između 12.00 i 14.00 sati radile su prva i druga smjena zajedno, a poslije zbog manjeg obujma posla, nastavljala je s radom druga smjena u sastavu kuhara i pomoćnog kuhara, obavezno dvoje ljudi u popodnevnoj smjeni.

Tijekom 2022. vođeni su zapisi koje nalaže novo uvedeni HACCP sustav te su uspostavljene i provođene kontrole higijenskih uvjeta proizvodnje gotovih obroka provedbom preventivnog postupka samokontrole, razvijenog u skladu s načelima sustava analize opasnosti i kontrole kritičnih točaka.

Ulazne i izlazne količine prehrambenih namirnica na skladištu evidentirane su preko programa DOGMA. Dnevni jelovnici usklađeni su s Normativom za prehranu u domovima umirovljenika od 1992. Potrebne količine namirnica za dnevnu pripremu obroka  izračunavaju se preko programa DOGMA koji uzima u obzir meni i  brojno stanje korisnika.

Poslovanje Doma usklađeno je sa zahtjevima Zakona o hrani, Zakona o zaštiti pučanstva od zaraznih bolesti i pratećih pravilnika koji obavezuju na primjenu HACCP sustava. Prema ugovoru s Hrvatskim zavodom za javno zdravstvo, redovito su se provodila zdravstvena i mikrobiološka ispitivanja namirnica i uzimanje brisova četiri puta godišnje te mjere DDD prema potrebi.

Higijenu unutar kuhinjskih prostorija održavalo je kuhinjsko osoblje. Održavanje higijene obuhvaćalo je čišćenje i dezinfekciju prostora centralnog dijela kuhinje, opreme u kuhinji, pripremnica i skladišta prehrambenih namirnica. Higijenu sanitarnih prostora, garderobe (koju koristi kuhinjsko osoblje) i podnih površina u restoranu održavale su čistačice.

Sastanak Komisije za  jelovnike a u 2022..godini se održavala  redovno svaki mjesec sa predstavnicom stanara, glavnom med. sestrom i voditeljicom prehrane. Jelovnici su bili prilagođeni Normativu za prehranu u domovima umirovljenika i sezoni. Jednom tjedno su se za sljedeći tjedan pisali dnevni jelovnici i mijenjalo se brojno stanje prema programu DOGMA te se vodila  briga o redovitoj nabavi namirnica potrebnih za pripremu obroka.

Svakodnevno je prehrana bila organizirana u tri obroka - doručak, ručak i večera (standardna prehrana i dijetalna: žučna/ulkusna, dijabetička) te užine i međuobroka: voćni i mliječni.  Uz pripremu ručka za korisnike Doma, bila je organizirana i priprema ručka za vanjske korisnike.

Osim uobičajenih obroka pripremali su se i kašasti obroci za korisnike na Odjelu za zdravstvenu njegu i brigu o zdravlju. Hrana se dostavljala u toplim kolicima koja su se liftom transportirala na Odjel za zdravstvenu njegu i brigu o zdravlju, a jedan dio hrane se transportirao liftom iz kuhinje u čajnu kuhinju te dalje distribuirao po odjelu od strane zdravstvenog osoblja. Večera je  organizirana  od 17:30 do 18.00 sati, pomoćno osoblje iz kuhinje poslužuje večeru u restoranu i medicinsko osoblje po sobama, za večeru su se pripremali uglavnom kuhani obroci.

1. **Usluge njege**

Uslugu gerijatrijske zdravstvene njege pružalo je 8 medicinskih sestara/tehničara, od kojih je jedna prvostupnica sestrinstva i radi samo u prvoj smjeni od 7-15 h. Ostalih 7 medicinskih sestara/tehničara 12 njegovateljica neprekidno tijekom 24 sata. Radilo se u smjenama po dvanaest sati, turnusi 12/24 ; 12/48

Medicinske sestre/tehničar i njegovateljice su tijekom prošle godine osigurali bolesnim korisnicima Doma najveću moguću razinu njege. Svakom problemu i postupku pristupalo se individualno poštujući profesionalnost i sve standarde zdravstvene njege.

Korisnici su kao i do sada bili smješteni u tri dijela unutar Doma koji su klasificirani prema zdravstvenom stanju korisnika, a prema tome se pružao i opseg zdravstvene njege. Primarna zdravstvena zaštita je pružana na način da smo za sva stanja zvali HMP a telefonske konzultacije smo obavljali na neparne datume s tim da je većina komunikacije od mjeseca prosinca obavljana putem e- maila.

U 2022. stomatološki tim koji je pokrenula Stomatološka poliklinika grada Zagreba obilazio je i pružao stomatološke usluge našim nepokretnim i teže pokretnim korisnicima uz suglasnost njihovih obitelji.

Uzorke za laboratorijske pretrage koje radi laboratorij Doma zdravlja Istok, ispostava Grižanska, KB Dubrava, kao i uzorke za laboratorij NZJZ – Mirogojska 16 uzimali su medicinske sestre/tehničar zaposleni u Domu u prvoj smjeni gotovo svakodnevno, te je materijal nošen u laboratorij.

Za ostale pretrage i preglede djelomično samostalnim i nesamostalnim korisnicima bio je osiguran sanitetski prijevoz.

Tijekom godine kontroliran je bežični sustav za poziv medicinskih sestara (zvono za hitnu intervenciju). Medicinske sestre/tehničar unosili su podatke u program DOGMA - program za evidenciju postupaka gerijatrijske zdravstvene njege. U programski sustav evidentirani su sljedeći podaci o korisnicima: opći podaci, sestrinske anamneze, ortopedska pomagala, evidentiranje sestrinskih postupaka u pojedinačnim i grupnim intervencijama, intramuskularna, subcutana, intravenozna i per os terapija, prehrana, kupanje, brijanje, pratnja u drugu ustanovu, hitne intervencije, bolničko liječenje, kategorizacija korisnika, planovi zdravstvene njege, prilažu se nalazi od liječnika specijalista i otpusna pisma, u modul EPIDEMIJA se svakodnevno upisivalo: uzorci za bris na COVID, nalaz brisa na COVID, cijepljenje za COVID, izolacije, samoizolacije, premještaji u bolnicu kao i umrli. Većina dokumentacije se vodi u elektronskom obliku osim knjige primopredaje u kojoj se osnovne stvari još uvijek upisuju u pisanom obliku.

Svakodnevno su mjerene vitalne funkcije ,GUK,TT,RR, SpO2. Korisnicima koji su bili COVID pozitivni u toku 24 sata 5 x je mjerena TT i SpO2.

**Dio samostalnih korisnika**

Samostalni korisnici su korisnici kojima je zdravstveno stanje omogućavalo da najveći dio brige za sebe preuzmu sami. Zdravstvena služba im je bila na usluzi tijekom aktivne faze bolesti, kada im donosila hrana u sobu, kupalo ih se, presvlačilo, terapija u sobi, brinulo se o njihovom osobnom i posteljnom rublju te ih se naručivalo u druge zdravstvene ustanove radi obavljanja potrebnih pregleda i pretraga.

Kada je zdravstveno stanje korisnika zahtijevalo premještaj na Odjelu za zdravstvenu njegu i brigu o zdravlju, premještaj se organizirao u najbržem mogućem vremenu, a do tada je tim za njegu provodio brigu i njegu u sobi korisnika na stambenom dijelu.

**Dio djelomično samostalnih korisnika**

Djelomično nesamostalni korisnici, korisnici druge kategorije gerijatrijske zdravstvene njege, su oni korisnici kod kojih je zbog psihičke i/ili fizičke bolesti došlo do onemogućenog kretanja i obavljanja fizioloških i higijenskih potreba. Omogućena im je njega tijekom cijelog dana u obujmu koje je zahtijevalo njihovo zdravstveno stanje.

Provodila se gerijatrijska zdravstvena njega sukladno individualnim potrebama. Svi postupci koji su provođeni evidentirani su u predviđenu dokumentaciju. Kontrola njihovih vitalnih funkcija bila je svakodnevna, a u stanjima akutne bolesti ili urgentnim situacijama i više puta tijekom dana.

Ovoj grupi korisnika bila je osigurana fizikalna terapija u sobi. Tijekom godine vodila se briga o nabavi za njih potrebnih medicinskih pomagala.

**Dio nesamostalnih korisnika**

Nesamostalnim korisnicima je osigurana 24-satna skrb. Tu grupu čine korisnici treće i četvrte kategorije gerijatrijske zdravstvene njege koji su potpuno nepokretni ili izrazito teško pokretni ili oni čije je psihičko stanje onemogućavalo da samostalno obavljaju bilo kakve fiziološke i/ili higijenske potrebe.

Ovoj skupini korisnika bila je osigurana njega pet puta na dan (mijenjanje pelena ili pražnjenje noćnih posuda, osobna higijena, hranjenje, kontrola unesene i izlučene tekućine, okretanje i mijenjanje položaja, kupanje pod tušem ili u krevetu, mijenjanje posteljnog rublja, antidekubitalna prevencija, postupci ranog otkrivanja šećerne bolesti, sprečavanje kontraktura, aspiracije, terapija O2….

Svakodnevno se obavljalo previjanje, mjerenje tlaka, kontrola šećera u krvi, uzimanje materijala za laboratorijske pretrage, organizirao se prijevoz do drugih zdravstvenih ustanova. U suradnji sa liječnikom vršila se nabava i priprema, te primjena medikamentozne, subkutane, intramuskularne i intravenozne terapije. Ženskim korisnicama redovito je mijenjan urinarni kateter, a muški korisnici su na promjenu urinarnog katetera bili upućivani u nadležnu bolničku ustanovu. O svemu učinjenom vodila se pisana dokumentacija i dokumentacija u elektroničkom obliku – službe su svakodnevno vršile pisanu i usmenu primopredaju.

1. **Usluge fizikalne terapije**

Fizikalnu terapiju provodila su dva fizioterapeuta, prvostupnici fizikalne terapije. Fizioterapeuti unose podatke u Dogmu vezano o izdavanju različitih pomagala za kretanje poput hodalica, štaka, štapova...

Na Odjelu za zdravstvenu njegu i brigu o zdravlju provodila se individualna fizioterapija i elektroterapija.

Na rekreativno vježbanje u dvoranu dolazili su korisnici stambenog dijela doma. evidenciji. Tijekom lijepog vremena organizirao se boravak u parku koji okružuje Dom (korisnici koji su u invalidskim kolicima izvođeni su u park).

U dvorani za fizikalnu terapiju provođena je elektroterapija, krioterapija te terapija parafinom.

1. **Briga o zdravlju**

Odjel je opremljen ambulantom, previjalištem, čajnom kuhinjom, kupaonicama i sanitarnim čvorovima. Sobe korisnika svojom opremom odgovaraju osnovnom bolničkom standardu.

Svojom opremom, koja se svake godine obnavlja te osobljem i prostorom, Dom je adekvatno pružao uslugu gerijatrijske zdravstvene njege. Ambulanta, previjalište i sestrinska soba smještene su na odjelu, a kabinet za fizikalnu terapiju u suterenu.

Sve više korisnika Doma je u potrebi za gerijatrijskom zdravstvenom njegom stoga se prostor Odjela za zdravstvenu njegu i brigu o zdravlju širi i u prizemlje i II. kat Doma.

O zdravlju korisnika, receptima, uputnicama brinule su sestre.

U hitnim slučajevima, vikendom i praznikom, medicinske sestre/tehničar su kontaktirali Hitnu službu, te su postupale po njihovoj uputi.

U Domu je u 2021. godini organizirana izolacijska jedinica u prostorima suterena i dio prizemlja. Organizirana je po svim standardima i propisima njege zaraznih bolesnika. Vodilo se brige o pravilnom ulasku i izlasku osoblja u izolacijsku jedinicu. Ukupno je napravljeno 529 testova na COVID. Medicinske sestre/tehničar su redovno dezinficirali kompletan prostor i lift. Pozivan je i NZJZ Andrija Štampar za dezinfekciju kompletnog prostora Doma. Tu se provodila 24 – satna zdravstvena njega te fizikalna terapija ( vertikalizacija i vježbe disanja), pojačano se vodila briga o hidraciji i dovoljnom unosu vitamina. Vitalne funkcije su se kontrolirale 5 x kroz 24 sata. Kroz izolacijsku jedinicu je prošlo 75 COVID pozitivnih korisnika.

Tijekom 2022. bio je 20 smrtnih slučajeva. 11 korisnika je umrlo za vrijeme bolničkog liječenja Zdravstveno osoblje vodilo je brigu oko preminulog korisnika kada je smrt nastupila u našoj ustanovi.

Prehrana korisnika vršila se u skladu s njihovim zdravstvenim stanjem – dijetalna (žučna, bez purina, neslana, dijabetička). Korisnicima je osigurana i kašasta prehrana i nadomjesci za hranu. Hrana je na odjel dolazila u toplim kolicima, servirana u kuhinji, a skuplja se na kolica za skupljanje nečistog posuđa nakon obroka.

Provedeno je cijepljenje korisnika protiv sezonske gripe (45).

Provedeno je cijepljenje korisnika sa 3 dozom protiv COVID- 19 cijepljen je 1 korisnik

Vršila se fizikalna, kemijska i biološka kontrola sterilizacije. Bilo je osigurano i propisno zbrinjavanje infektivnog i farmakološkog otpada uz prateće liste.

Medicinske sestre i fizioterapeuti bili su uključeni u rad Stručnog vijeća. Glavna sestra sudjelovala je u radu Komisije za prijam i otpust korisnika i Komisije za izradu jelovnika. Utvrđivala je potrebu za zdravstvenom njegom i sastavljala plan. Rukovodila je i koordinirala timom za provođenje zdravstvene njege i rehabilitacije. Tijekom 2021. skupljeni su i adekvatno predani i zbrinuti farmakološki i infektivni otpad. Došlo je do povećanja količine infektivnog otpada uzrokovano epidemijom COVID 19. Svako predavanje i zbrinjavanje otpada popraćeno je Pratećim listama od ovlaštenog preuzimatelja otpada.

Povjerenstvo za sprečavanje i suzbijanje bolničkih infekcija održalo je tri sjednice. Provedene su potrebne mjere izolacije u dogovoru s domskim liječnikom i liječnikom iz javnog zdravstva, te se redovno izvještavalo referentni centar za praćenje infekcija o poduzetim mjerama u vezi s korisnicima zaraženim bakterijom MRSA, te ostalim bitnim pitanjima za Povjerenstvo.

Medicinske sestre/tehničar i fizioterapeuti kontinuirano su obnavljali stečena znanja i usvajali nova znanja u skladu s najnovijim dostignućima i saznanjima iz područja sestrinstva i rehabilitacije. Trajno stručno usavršavanje provodilo se sudjelovanjem na stručnim seminarima, on line tečajevima i stručnim skupovima.

**6. STRUČNO USAVRŠAVANJE RADNIKA**

Prema raspoloživim sredstvima radnici su upućivani na različite seminare, savjetovanja i supervizije, a u Zagrebu su prisustvovali različitim tribinama i predavanjima vezanim za njihov stručni rad. Socijalni radnici sudjelovali su na seminarima i edukacijama u organizaciji Hrvatske udruge socijalnih radnika, Hrvatske komore socijalnih radnika te tribinama i radionicama u organizaciji Gradskog ureda za socijalnu zaštitu i osobe s invaliditetom. Voditeljice Odjela prehrane i pomoćno-tehničkih poslova, Odjela zdravstvene njege i brige o zdravlju i financijsko-administrativne radnice također su sudjelovale na seminarima i edukacijama iz njihova djelokruga rada.

* XI. Konferencija socijalnih radnika: „Socijalni rad na prekretnici: identitet, moć i promjena“, 16.-18.5.2022., Sveti Martin na Muri – sudjelovanje s radom „COVID-19 dnevnik Doma za starije osobe Dubrava – Zagreb“
* Hrvatski kongres o Alzheimerovoj bolesti s međunarodnim sudjelovanjem, CROCAD22, 5.-8.10.2022. Supetar, otok Brač – sudjelovanje s radom „Primjeri prakse osoba s Alzheimerovom demencijom u Domu za starije osobe Dubrava – Zagreb
* Tjedan u susret inkontinenciji – (INKONTINENCIJA) predavanje u Domu za starije osobe Dubrava – „Planiranje zdravstvene njege bolesnika s inkontinencijom“, 8.6.2022.

**7. SURADNJA**

Suradnja s centrima za socijalnu skrb (od 2023. Hrvatskim zavodima za socijalni rad) jedna je od najčešćih suradnji od institucija socijalne skrbi. U prošloj godini svi korisnici koji su bili upućeni na smještaj putem rješenja imali su prednost kod smještaja i smještavani su sukladno kapacitetima za smještaj.

Suradnja s bolnicama i domovima zdravlja bila je zadovoljavajuća, a suradnja s Hrvatskim zavodom za zapošljavanje, Hrvatskim zavodom za mirovinsko osiguranje i Hrvatskim zavodom za zdravstveno osiguranje kao i s ostalim stručnim institucijama bitnim za brigu o korisnicima korektna.

I nadalje nastavljamo suradnju s Ministarstvom pravosuđa te Upravom za zatvorski sustav i probaciju.

Isto tako, suradnja s Pravnim fakultetom u Zagrebu – Studijskim centrom socijalnog rada vezano za terensku praksu u okviru kolegija socijalne gerontologije planira se nastaviti i tijekom 2023. godine.

Suradnja s kulturno umjetničkim društvima: Dubrava, Oporovec, Valentinovo te zborom Velikogorički biseri kao i tamburaškim orkestrom i zborom Policijske akademije, KUD-om Nikola Tesla je trajna i dugogodišnja.

Tijekom 2022. ostvarili smo suradnju s Udrugom invalida rada, Zajednicom žena Katarina Zrinski Područni odbor Gornja Dubrava, 3. Gimnazijom.

Sa zborovima i dramskim grupama zagrebačkih domova za starije osobe imali smo nekoliko susreta, kao i s djecom osnovnih škola Vjenceslava Novaka i Mate Lovraka te karitativnom grupom osnovne škole A. B. Šimić iz Trnovčice i dječjim vrtićima Poletarac i Medo Brundo.

Tijekom 2022. surađivali smo i s Gradskom knjižnicom Dubrava, Udrugom umirovljenika, Gradskim četvrtima Gornja Dubrava i Donja Dubrava.

Dugogodišnju suradnju njegujemo i s našim župnikom Kristom Brkićem. Tako je jednom mjesečno u Domu bila Sveta Misa, a dva puta godišnje, uoči Božića i Uskrsa i Sveta Ispovijed za korisnike stambenog dijela i stacionara. Već dugi niz godina, uvijek u listopadu, Kaptol organizira bolesničko bogoslužje na koje odlazi znatan broj naših korisnika.

Ističemo i suradnju s Hrvatskom udrugom za Alzheimerovu bolest, koju ćemo svakako nastaviti.

**8. ODNOSI S JAVNOŠĆU**

Kroz rad Upravnog vijeća Doma informirali smo predstavnike osnivača o programima rada i o svim važnim događanjima u Domu, a putem podnošenja različitih izvješća i donošenja odluka bili su obaviješteni o poslovanju Doma i Gerontološkog centra.

Kroz telefonske i usmene razgovore davane su informacije vezano za smještaj u Dom.

Sve informacije, kao i dokumentacija dostupne su i na web stranici Doma: [www.dom-dubrava.hr](http://www.dom-dubrava.hr).

**9. ZAKLJUČNO**

Planovi nabave i Plan investicijskog i tekućeg održavanja u potpunosti su realizirani, a atesti i nalazi svih inspekcija su dobri.

Program rada je realiziran, a ravnateljica sa suradnicima kontinuirano razvija i unaprjeđuje rad ustanove. Ulaganje u stručne kapacitete radnika bit će i dalje jedan od prioriteta koje smo zacrtali, kako bismo korisnicima mogli ponuditi što kvalitetnije usluge koje će starije osobe što duže zadržati u visoko funkcionalnom stanju.

U skladu s tim, Dom Dubrava će se i dalje usredotočiti na razvijanje novih aktivnosti, a posebno dodatnih izvaninstitucijskih aktivnosti koje će osobama starije životne omogućiti bolju uključenost u društvo.

Kroz otkrivanje i poticanje optimalnih životnih potencijala svakog korisnika doma, nastojimo stvoriti i razviti povoljne životne uvjete na opće zadovoljstvo svih korisnika i pomoći u nadilaženju životnih teškoća.

Iako u svakom bliskom kontaktu i radu s ljudima ima i određenih poteškoća, korisnici su nam uvijek na prvom mjestu i dodatnim usavršavanjem radnika unaprjeđivat ćemo svoj rad i biti istinski partner našim korisnicima i njihovim obiteljima u najizazovnijem periodu njihova života.